title: Rådets afgørelse af 29. november 2010 om undertegnelse på Den Europæiske Unions vegne og om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Unionen Comorerne

text:
               18.12.2010

               DA

               Den Europæiske Unions Tidende

               L 335/1

         RÅDETS AFGØRELSE
   af 29. november 2010
   om undertegnelse på Den Europæiske Unions vegne og om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Unionen Comorerne
   (2010/783/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 5. oktober 2006 vedtog Rådet forordning (EF) nr. 1563/2006 om indgåelse af en fiskeripartnerskabsaftale mellem Det Europæiske Fællesskab og Unionen Comorerne (1).

               (2)

               Den protokol, der er knyttet som bilag til nævnte aftale, udløber den 31. december 2010.

               (3)

               Den Europæiske Union har forhandlet med Unionen Comorerne (i det følgende benævnt »Comorerne«) om en ny protokol, hvorved EU-fartøjer tildeles fiskerimuligheder i de farvande, som fiskerimæssigt hører ind under Unionen Comorernes højhedsområde eller jurisdiktion. For at sikre, at EU-fartøjer kan fortsætte deres fiskeri, fastsætter artikel 13 i den nye protokol, at protokollen anvendes midlertidigt.

               (4)

               Som resultat af disse forhandlinger blev den nye protokol paraferet den 21. maj 2010 og ændret ved brevveksling den 16. september 2010.

               (5)

               Den nye protokol bør undertegnes og anvendes midlertidigt, indtil afslutningen af de nødvendige procedurer for dens indgåelse —

         VEDTAGET DENNE AFGØRELSE:
   Artikel 1
   Undertegnelsen af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Unionen Comorerne, godkendes på Den Europæiske Unions vegne med forbehold af indgåelse af protokollen.
   Teksten til protokollen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne protokollen på Den Europæiske Unions vegne med forbehold af dens indgåelse.
   Artikel 3
   Protokollen anvendes midlertidigt i overensstemmelse med protokollens artikel 13, indtil afslutningen af de nødvendige procedurer for dens indgåelse.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 29. november 2010.

            På Rådets vegne

         K. PEETERS

            Formand

      (1)  EUT L 290 af 20.10.2006, s. 6.
    ---documentbreak---

               18.12.2010

               DA

               Den Europæiske Unions Tidende

               L 335/3

         PROTOKOL
   om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Unionen Comorerne
   Artikel 1
   Anvendelsesperiode og fiskerimuligheder
   1.   Fiskerimulighederne for Den Europæiske Unions fartøjer i henhold til fiskeripartnerskabsaftalens artikel 5 fastsættes således for en periode på tre år:

               —

               notfartøjer til tunfiskeri: 45 fartøjer

               —

               langlinefartøjer med flydeline: 25 fartøjer.

         2.   Stk. 1 anvendes, jf. dog artikel 5, 6, 8 og 9 i denne protokol.
   Artikel 2
   Finansiel modydelse — betalingsbetingelser
   1.   Den finansielle modydelse, der er omhandlet i fiskeripartnerskabsaftalens artikel 7, fastsættes for perioden nævnt i artikel 1 til 1 845 750 EUR.
   2.   Den finansielle modydelse omfatter:

               a)

               et årligt beløb for adgangen til Comorernes eksklusive økonomiske zone på 315 250 EUR svarende til en referencemængde på 4 850 tons pr. år, og

               b)

               et specifikt beløb på 300 000 EUR pr. år til støtte for gennemførelsen af Comorernes fiskeripolitik.

         3.   Stk. 1 anvendes, jf. dog artikel 3, 4, 5 og 6 i denne protokol samt aftalens artikel 12 og 13.
   4.   Den finansielle modydelse, der er omhandlet i stk. 1, betales af Den Europæiske Union i årlige rater på 615 250 EUR i denne protokols anvendelsesperiode svarende til summen af de årlige beløb, der er omhandlet i stk. 2, litra a) og b).
   5.   Hvis Den Europæiske Unions fartøjers samlede fangster i Comorernes farvande overstiger 4 850 tons pr. år, forhøjes den årlige finansielle modydelse med 65 EUR pr. ton yderligere fangst. Det samlede årlige beløb, som Den Europæiske Union skal betale, kan dog ikke overstige det dobbelte af beløbet i stk. 2, litra a) (630 500 EUR). Hvis Den Europæiske Unions fartøjers fangster overstiger den mængde, der svarer til det dobbelte af det samlede årlige beløb, betales det skyldige beløb for den overskydende mængde det følgende år.
   6.   Betaling skal finde sted senest 30 dage efter protokollens ikrafttræden for det første år og senest på protokollens årsdag i de efterfølgende år.
   7.   De comoriske myndigheder har enekompetence med hensyn til anvendelsen af den finansielle modydelse, der er omhandlet i stk. 2, litra a).
   8.   Den samlede finansielle modydelse, der er omhandlet i artikel 2, stk. 2, i denne protokol, indbetales på en særskilt konto, som statskassen opretter i Comorernes centralbank.
   9.   Fra denne særskilte konto vil beløbet svarende til den finansielle modydelse som omhandlet i artikel 2, litra b), blive overført til konto TR 5006 åbnet i Comorernes centralbank af ministeriet med ansvar for fiskeri.
   Artikel 3
   Fremme af ansvarligt og bæredygtigt fiskeri i de comoriske farvande
   1.   Parterne aftaler i Den Blandede Komité, der er oprettet i henhold til fiskeripartnerskabsaftalens artikel 9, senest tre måneder efter denne protokols ikrafttræden et flerårigt sektorprogram og gennemførelsesbestemmelser hertil, herunder bl.a.:

               —

               de årlige og flerårige retningslinjer for, hvordan den i artikel 2, stk. 2, litra b), omhandlede modydelse skal anvendes

               —

               de årlige og flerårige mål, der skal nås for på sigt at skabe et bæredygtigt og ansvarligt fiskeri under hensyntagen til prioriteringen i Comorernes nationale fiskeripolitik eller andre politikker, der hænger sammen med eller har indvirkning på etableringen af et ansvarligt og bæredygtigt fiskeri

               —

               nødvendige kriterier og procedurer for en årlig evaluering af resultaterne.

         2.   Enhver foreslået ændring af det flerårige sektorprogram skal godkendes af parterne i Den Blandede Komité.
   3.   Hvert år træffer Comorerne afgørelse om i givet fald at afsætte et beløb ud over den finansielle modydelse, der er omhandlet i artikel 2, stk. 2, litra b), til gennemførelsen af det flerårige program. Den Europæiske Union underrettes herom.
   4.   Hvis den årlige evaluering af resultaterne af gennemførelsen af det flerårige sektorprogram berettiger det, forbeholder Europa-Kommissionen sig ret til efter samråd mellem de to parter i Den Blandede Komité at nedsætte den del af det i protokollens artikel 2, stk. 2, litra b), nævnte finansielle bidrag for at tilpasse det afsatte beløb til gennemførelsen af programmet til resultaterne.
   Artikel 4
   Videnskabeligt samarbejde om ansvarligt fiskeri
   1.   De to parter forpligter sig til at fremme ansvarligt fiskeri i Comorernes farvande efter principperne om ikke-diskrimination af de forskellige flåder, der fisker i disse farvande.
   2.   I den periode, som protokollen dækker, tilstræber Den Europæiske Union og Unionen Comorerne at overvåge fiskeressourcernes tilstand i den comoriske fiskerizone.
   3.   De to parter respekterer henstillinger og afgørelser vedtaget af Kommissionen for Tunfisk i Det Indiske Ocean (IOTC) og forpligter sig til at fremme samarbejdet på subregionalt plan om ansvarlig forvaltning af fiskeri.
   4.   I overensstemmelse med aftalens artikel 4, på basis af henstillinger og afgørelser vedtaget af IOTC og i lyset af den bedste foreliggende videnskabelige rådgivning holder parterne samråd i Den Blandede Komité, der er oprettet i henhold til aftalens artikel 9, for i givet fald efter et videnskabeligt møde og i enighed at træffe foranstaltninger angående bæredygtig forvaltning af fiskeressourcerne, der har indvirkning på Den Europæiske Unions fartøjers fiskeri.
   Artikel 5
   Tilpasning af fiskerimuligheder efter fælles overenskomst
   De i artikel 1 omhandlede fiskerimuligheder kan efter fælles overenskomst tilpasses, hvis henstillinger og afgørelser vedtaget af IOTC bekræfter, at denne tilpasning vil garantere en bæredygtig udnyttelse af Comorernes fiskeressourcer. I så fald forhøjes den i artikel 2, stk. 2, litra a), omhandlede finansielle modydelse forholdsmæssigt og pro rata temporis. Unionens samlede årlige finansielle modydelse kan dog højst udgøre det dobbelte af beløbet i artikel 2, stk. 2, litra a).
   Artikel 6
   Nye fiskerimuligheder
   1.   Hvis Den Europæiske Unions fartøjer er interesseret i andet fiskeri end det, der er omhandlet i artikel 1, holder parterne samråd, inden de comoriske myndigheder eventuelt giver tilladelse til sådant fiskeri. Parterne aftaler i givet fald betingelserne for de nye fiskerimuligheder og ændrer om nødvendigt denne protokol og dens bilag.
   2.   Parterne opmuntrer til forsøgsfiskeri. Til dette formål og efter anmodning af en af parterne holder de samråd og træffer afgørelse fra sag til sag om arter, betingelser og alle øvrige relevante parametre.
   3.   Parterne gennemfører forsøgsfiskeri i henhold til gældende comorisk lovgivning og de aftalte administrative og videnskabelige bestemmelser i givet fald. Tilladelser til forsøgsfiskeri udstedes for højst seks måneder.
   4.   Kommer parterne frem til, at forsøgskampagner har givet positive resultater, kan de comoriske myndigheder i den Blandede Komité, der er oprettet i henhold til aftalens artikel 9, tildele fiskerimuligheder for nye arter til Den Europæiske Unions flåde frem til udløbet af denne protokol. Den finansielle modydelse, der er omhandlet i artikel 2, stk. 2, litra a), i denne protokol, forhøjes som følge heraf.
   Artikel 7
   Rammebetingelser for fiskeriet — eksklusivitetsklausul
   1.   Uden at dette berører aftalens artikel 6, må fiskerfartøjer, der fører en EU-medlemsstats flag, kun fiske i de comoriske fiskerizoner, hvis de er i besiddelse af en fiskeritilladelse, der er udstedt i henhold til denne protokol og efter de nærmere bestemmelser i bilaget til denne protokol.
   2.   Comorernes myndigheder kan tildele fiskeritilladelser til Den Europæiske Unions fartøjer for fiskerityper, som ikke er omfattet af denne protokol, og til forsøgsfiskeri. Tildelingen af disse tilladelser reguleres af Unionen Comorernes love og regler med de to parters godkendelse.
   Artikel 8
   Suspension og revision af den finansielle modydelse
   1.   Den finansielle modydelse, der er omhandlet i artikel 2, stk. 2, litra a) og b), kan revideres eller suspenderes efter samråd i Den Blandede Komité, hvis:

               a)

               usædvanlige omstændigheder, bortset fra naturfænomener, gør det umuligt at fiske i den comoriske eksklusive økonomiske zone

               b)

               der sker væsentlige ændringer i de politiske retningslinjer, som har ført til indgåelsen af denne protokol; i så fald, kan en af parterne anmode om en gennemgang af disse bestemmelser med henblik på eventuelle ændringer

               c)

               Den Europæiske Union konstaterer, at afgørende og grundlæggende dele af menneskerettighederne, jf. i Cotonou-aftalens artikel 9, overtrædes i Comorerne.

         2.   Den Europæiske Union forbeholder sig ret til delvis eller helt at suspendere betalingen af den særlige finansielle modydelse i protokollens artikel 2, stk. 2, litra b):

               a)

               hvis en evaluering foretaget af Den Blandede Komité viser, at de opnåede resultater ikke stemmer overens med programmeringen

               b)

               hvis denne finansielle modydelse ikke udnyttes.

         3.   Betalingen af den finansielle modydelse genoptages efter samråd og overenskomst mellem de to parter, så snart den situation, der gik forud for de i stk. 1 nævnte begivenheder, er bragt i orden, og/eller når resultaterne af den i stk. 2 nævnte finansielle gennemførelse gør dette berettiget.
   Artikel 9
   Suspension af protokollens gennemførelse
   1.   Gennemførelsen af denne protokol kan suspenderes på initiativ af en af de to parter efter samråd i Den Blandede Komité, hvis:

               a)

               usædvanlige omstændigheder, bortset fra naturfænomener, gør det umuligt at fiske i den comoriske eksklusive økonomiske zone

               b)

               der sker væsentlige ændringer i de politiske retningslinjer, som har ført til indgåelsen af denne protokol; i så fald, kan en af parterne anmode om en gennemgang af disse bestemmelser med henblik på eventuelle ændringer

               c)

               Den Europæiske Union konstaterer, at afgørende og grundlæggende dele af menneskerettighederne, jf. i Cotonou-aftalens artikel 9, overtrædes i Comorerne

               d)

               Den Europæiske Unions betaling af den finansielle modydelse, jf. artikel 2, stk. 2, litra a), udebliver af andre årsager end dem, der fastsættes i denne protokols artikel 8

               e)

               der opstår tvister mellem de to parter om fortolkningen af denne protokol

               f)

               en af parterne ikke overholder denne protokols bestemmelser.

         2.   En part kan suspendere protokollens gennemførelse, hvis tvisten mellem parterne betragtes som alvorlig, og hvis samrådet i Den Blandede Komité ikke har gjort det muligt at finde en mindelig løsning.
   3.   For at protokollens anvendelse kan suspenderes, skal den part, der ønsker en sådan suspension, meddele dette skriftligt mindst tre måneder før, suspensionen får virkning.
   4.   I tilfælde af suspension fortsætter parterne med at holde samråd for at finde en mindelig løsning på tvisten. Når en sådan løsning er fundet, anvendes protokollen på ny, og den finansielle modydelse nedsættes forholdsmæssigt og pro rata temporis, efter hvor længe protokollens anvendelse har været suspenderet.
   Artikel 10
   Gældende national lovgivning
   1.   Den Europæiske Unions fiskerfartøjers fisker i de comoriske farvande efter gældende comorisk lovgivning, medmindre andet er bestemt i fiskeripartnerskabsaftalen eller i denne protokol, dens bilag og tillæggene til bilaget.
   2.   De comoriske myndigheder underretter Europa-Kommissionen om enhver lovændring eller ny lovgivning, som berører fiskerisektoren.
   Artikel 11
   Varighed
   Denne protokol og det tilhørende bilag finder anvendelse i en periode på tre år fra tidspunktet for dens midlertidige anvendelse i henhold til artikel 13, medmindre den opsiges i overensstemmelse med artikel 12.
   Artikel 12
   Opsigelse
   1.   Ved opsigelse af denne protokol skal den part, der ønsker at opsige protokollen, mindst seks måneder inden den dato, hvor opsigelsen får virkning, skriftligt meddele den anden sin hensigt om at opsige protokollen.
   2.   Efter meddelelsen som omhandlet i foregående stykke indleder parterne samråd.
   Artikel 13
   Midlertidig anvendelse
   Denne protokol og det tilhørende bilag anvendes midlertidigt fra datoen for undertegnelsen.
   Artikel 14
   Ikrafttræden
   Denne protokol og det tilhørende bilag træder i kraft på den dato, hvor parterne gensidigt meddeler hinanden, at de i den forbindelse nødvendige procedurer er afsluttet.
   BILAG

      Betingelser for Den Europæiske Unions fartøjers fiskeri i de comoriske farvande

   KAPITEL I

      BESTEMMELSER FOR ANSØGNING OM OG UDSTEDELSE AF FISKERITILLADELSER

      AFSNIT 1

      Udstedelse af fiskeritilladelser

               1.

               Det er kun Den Europæiske Unions fartøjer, der opfylder visse betingelser, som kan få udstedt fiskeritilladelse i de comoriske farvande.

               2.

               Et fartøj er kun berettiget til at fiske i de comoriske farvande, hvis rederen, fartøjsføreren og selve fartøjet ikke har forbud mod at fiske i de comoriske farvande. De må ikke have noget mellemværende med de comoriske myndigheder, dvs. de skal have opfyldt alle tidligere indgåede forpligtelser i forbindelse med deres fiskeri i Comorerne i henhold til de fiskeriaftaler, der er indgået med Den Europæiske Union. De skal derudover opfylde bestemmelserne i forordning (EF) nr. 1006/2008 vedrørende tilladelser til fiskeri.

               3.

               Ethvert af Den Europæiske Unions fartøjer, for hvilket der ansøges om fiskeritilladelse, skal have en repræsentant med bopæl i Comorerne. Denne repræsentants navn og adresse anføres i ansøgningen om fiskeritilladelse.

               4.

               Den Europæiske Unions kompetente myndigheder indgiver til de kompetente comoriske myndigheder en ansøgning for hvert fartøj, der ønsker at fiske i henhold til aftalen, senest 20 dage før datoen for den ønskede gyldighedsperiodes begyndelse.

               5.

               Ansøgninger indgives til de kompetente comoriske myndigheder på en formular som vist i tillæg 1.

               6.

               Sammen med hver ansøgning om fiskeritilladelse indsendes følgende dokumenter:

                           —

                           bevis for betaling af afgiften for dennes gyldighedsperiode

                           —

                           enhver anden form for dokument eller attest, der kræves efter de specifikke bestemmelser for de forskellige fartøjstyper, jf. denne protokol.

               7.

               Afgiften indbetales på den konto anvist af de comoriske myndigheder.

               8.

               Afgifterne omfatter alle nationale og lokale afgifter undtagen havneafgifter og udgifter til tjenesteydelser.

               9.

               De kompetente comoriske myndigheder udsteder senest 15 dage efter modtagelse af komplet dokumentation som omhandlet i punkt 6 fiskeritilladelser for alle fartøjer til rederne eller disses repræsentanter via Den Europæiske Unions delegation i Mauritius.

               10.

               Hvis Den Europæiske Unions delegation er lukket på det tidspunkt, hvor fiskeritilladelsen underskrives, sendes den direkte til fartøjets repræsentant med kopi til delegationen.

               11.

               En tilladelse udstedes for et bestemt fartøj og kan ikke overdrages.

               12.

               I tilfælde af påvist force majeure kan et fartøjs fiskeritilladelse på anmodning af Den Europæiske Union dog erstattes med en ny fiskeritilladelse til et andet fartøj med lignende specifikationer som det fartøj, der skal udskiftes, uden at der skal betales afgift på ny.

               13.

               Rederen for det fartøj, der skal udskiftes, eller dennes repræsentant indgiver den annullerede fiskeritilladelse til de kompetente comoriske myndigheder via Den Europæiske Unions delegation.

               14.

               Den nye fiskeritilladelse får virkning fra den dato, hvor rederen indgiver den annullerede fiskeritilladelse til de kompetente comoriske myndigheder. Den Europæiske Unions delegation i Mauritius underrettes om overdragelsen af fiskeritilladelsen.

               15.

               Fiskeritilladelsen skal altid opbevares om bord, jf. dog kapitel VI, punkt 1, i dette bilag.

      AFSNIT 2

      Betingelser for fiskeritilladelser — afgifter og forskud

               1.

               Fiskeritilladelserne gælder ét år. De kan fornyes.

               2.

               Afgiften fastsættes til 35 EUR pr. ton fangst i de comoriske farvande.

               3.

               Fiskeritilladelserne udstedes efter indbetaling til de ansvarlige nationale myndigheder af følgende faste beløb:

                           —

                           3 700 EUR pr. år pr. notfartøj til tunfiskeri svarende til afgiften for en fangst på 106 tons tun pr. år

                           —

                           2 200 EUR pr. år pr. langlinefartøj med flydeline svarende til afgiften for en fangst på 63 tons tun pr. år.

               4.

               Europa-Kommissionen udarbejder senest den 31. juli i det år, der følger efter fangstperioden, en endelig opgørelse over, hvor meget der skal betales i afgifter for fangstperioden. Det sker på grundlag af redernes fangstopgørelser som bekræftet af de videnskabelige institutter i medlemsstaterne, som det påhviler at kontrollere fangstdataene, såsom IRD (Institut de Recherche pour le Développement), IEO (Instituto Español de Oceanografia) og IPIMAR (Instituto de Investigação das Pescas e do Mar).

               5.

               Opgørelsen meddeles de kompetente comoriske myndigheder og rederne samtidigt.

               6.

               Rederne indbetaler eventuelle yderligere beløb, som de skylder Comorerne, til de nationale kompetente comoriske myndigheder senest den 30. august det følgende år på den konto, der er omhandlet i dette kapitels afsnit 1, punkt 7.

               7.

               Hvis den endelige opgørelse resulterer i et beløb, der er lavere end forskuddet omhandlet i dette afsnits punkt 3, får rederen dog ikke det overskydende beløb tilbagebetalt.

      AFSNIT 3

      Hjælpefartøjer

               1.

               Hjælpefartøjer skal have en tilladelse i henhold til de bestemmelser og betingelser, der er fastsat i den comoriske lovgivning.

               2.

               Der opkræves ikke gebyr for tilladelser, som udstedes til hjælpefartøjer. Sidstnævnte skal føre en EU-medlemsstats flag eller være ejet af en europæisk virksomhed.

               3.

               De comoriske myndigheder forelægger regelmæssigt Kommissionen en liste over disse tilladelser via EU's delegation i Mauritius.

         KAPITEL II

      FISKERIZONER

   For ikke at skade det kystnære fiskeri i de comoriske farvande har Den Europæiske Unions fiskerfartøjer ikke lov til at fiske i et bælte på 10 sømil omkring hver ø og i et bælte på 3 sømil omkring indretninger til tiltrækning af fisk, der er etableret af Comorernes ministerium med ansvar for fiskeri, og hvis position er meddelt Den Europæiske Unions repræsentant i Mauritius.
   Disse bestemmelser kan revideres af Den Blandede Komité, der er nedsat i henhold til aftalens artikel 9.
   KAPITEL III

      OVERVÅGNING

      AFSNIT 1

      Fangstopgørelseordning

               1.

               Alle fartøjer med tilladelse til at fiske i de comoriske farvande i henhold til aftalen er forpligtet til at meddele deres fangster til Comorernes ministerium med ansvar for fiskeri efter følgende nærmere bestemmelser:

                           1.1.

                           De europæiske fartøjer, som har tilladelse til at fiske i de comoriske farvande, udfylder hver dag en IOTC-logbog for tunfiskeri (tillæg 2 og 3) for hver fangstrejse i de comoriske farvande. Logbogen udfyldes også, selv om der ikke tages fangster.

                           1.2.

                           Genparter af IOTC-logbogen for tunfiskeri sendes ligeledes til det videnskabelige institut, som er nævnt i kapitel I, afsnit 2, punkt 4.

               2.

               For de perioder, hvor fartøjet ikke befinder sig i de comoriske farvande, skal fartøjsføreren i logbogen anføre »Uden for Comorernes eksklusive økonomiske zone« (»hors ZEE comorienne«).

               3.

               Formularerne skal udfyldes læseligt og underskrives af fartøjsføreren.

               4.

               Hvis bestemmelserne i dette kapitel ikke overholdes, forbeholder Comorernes regering sig ret til at suspendere fiskeritilladelsen for det fartøj, som har overtrådt bestemmelserne, indtil formaliteterne er bragt i orden, og til at idømme sanktioner efter gældende comorisk lovgivning. Europa-Kommissionen underrettes herom.

               5.

               I fangstopgørelserne anføres fartøjets fangster på hver fangstrejse. Fangstopgørelserne meddeles Comorernes ministerium med ansvar for fiskeri elektronisk med kopi til Europa-Kommissionen efter hver fangstrejses afslutning og under alle omstændigheder, inden fartøjet forlader de comoriske farvande. De to modtagere af fangstopgørelsen sender straks et modtagelsesbevis elektronisk til fartøjet med kopi til hinanden.

               6.

               De originale fangstopgørelser, dvs. papirudgaven af de opgørelser, der er overført elektronisk i løbet af en årlig licensgyldighedsperiode, jf. kapitel I, afsnit 2, punkt 1, i dette bilag, indsendes til Comorernes ministerium med ansvar for fiskeri senest 45 dage efter afslutningen af den sidste fangstrejse i den pågældende periode. Samtidig sendes der papirudgavekopier til Europa-Kommissionen.

               7.

               De to parter træffer alle nødvendige foranstaltninger for at indføre et fangstopgørelsessystem, som udelukkende er baseret på elektronisk fremsendelse af alle ovennævnte oplysninger; de to parter vil således hurtigt skulle erstatte papirudgaven af erklæringen med en elektronisk udgave.

               8.

               I tilfælde af tekniske problemer med det elektroniske fangstopgørelsessystem, når det er indført, foretages fangstopgørelsen i overensstemmelse med stk. 5 og 6, indtil systemet igen fungerer.

      AFSNIT 2

      Indberetning af fangster: indsejling i og udsejling af comoriske farvande

               1.

               Med henblik på dette bilags anvendelse defineres varigheden af et af Den Europæiske Unions fartøjers fangstrejse således:

                           —

                           enten perioden fra indsejling i til udsejling af de comoriske farvande

                           —

                           eller perioden fra indsejling i de comoriske farvande til omladning

                           —

                           eller perioden fra indsejling i de comoriske farvande til landing i Comorerne.

               2.

               De europæiske fartøjer giver senest tre timer i forvejen de comoriske fiskerikontrolmyndigheder meddelelse om, at de agter at sejle ind i eller ud af de comoriske farvande.

               3.

               Ved meddelelse om ind- og/eller udsejling oplyser hvert fartøj endvidere, hvilken position det befinder sig på, hvor store fangster det har om bord, og hvilke arter det drejer sig om. Disse meddelelser skal helst sendes ad elektronisk vej efter modellen i tillæg 4, eller, hvis dette ikke er muligt, med telefax, idet fartøjets telefax skal kvittere for modtagelsen. Hvis dette ikke er muligt, sendes meddelelserne over radioen.

               4.

               Hvis et fartøj afsløres i at fiske, uden at det har underrettet de kompetente comoriske myndigheder herom, betragtes det som et fartøj uden fiskeritilladelse.

               5.

               I forbindelse med udstedelsen af fiskeritilladelsen gives der ligeledes meddelelse om e-mail-adresse, telefon- og telefaxnumre samt radiokaldesignal og frekvens.

      AFSNIT 3

      Omladning og landing

               1.

               Ethvert europæisk fartøj, som ønsker at omlade eller lande fangst i de comoriske farvande, skal gøre dette på en comorisk havns red.

                           1.1.

                           Sådanne fartøjers redere skal senest 24 timer i forvejen meddele de kompetente comoriske myndigheder følgende oplysninger:

                                       —

                                       navne på de fiskerfartøjer, som omlader eller lander en fangst

                                       —

                                       transportfartøjets navn

                                       —

                                       mængden af hver art, der skal omlades eller landes

                                       —

                                       datoen, hvor omladningen eller landingen finder sted

                                       —

                                       modtageren af den landede fangst.

               2.

               Omladning og landing betragtes som udsejling af de comoriske farvande. Fartøjerne skal derfor sende fangstopgørelser til de kompetente comoriske myndigheder og meddele, om de agter at fortsætte fiskeriet eller at sejle ud af de comoriske farvande.

               3.

               Al fangstomladning eller landing, der ikke er nævnt i ovenstående punkter, er forbudt i de comoriske farvande. Ved overtrædelse af denne bestemmelse, kan overtræderen idømmes sanktioner efter gældende comorisk lovgivning.

      AFSNIT 4

      Satellitovervågning

   De europæiske fartøjer overvåges bl.a. med et satellitovervågningssystem, uden forskelsbehandling, efter følgende bestemmelser.

               1.

               Med satellitovervågning for øje er de geografiske positioner, der afgrænser den comoriske fiskerizone, meddelt redernes repræsentanter eller agenter og flagstaternes kontrolcentre.

               2.

               Parterne udveksler oplysninger om http-adresser og om de specifikationer, der benyttes i de elektroniske meddelelser mellem deres kontrolcentre, på betingelserne i punkt 4 og 6. Disse oplysninger omfatter så vidt muligt navn, telefon-, telex- og faxnummer samt elektroniske adresser, der kan benyttes ved almindelig kommunikation mellem kontrolcentrene.

               3.

               Fartøjernes position bestemmes med en fejlmargin på under 500 m og med et konfidensinterval på 99 %.

               4.

               Når et fartøj, der fisker i henhold til fiskeriaftalen mellem EU og Comorerne og satellitovervåges efter EU-lovgivningen, sejler ind i Comorernes fiskerizone, sender flagstatens kontrolcenter straks en positionsmelding til Comorernes fiskeriovervågningscenter og derefter med et interval på højst to timer. Disse meddelelser benævnes positionsmeldinger.

                           4.1.

                           Meldingernes hyppighed kan ændres til senest hvert 30. minut, hvis det af velunderbyggede beviser fremgår, at fartøjet overtræder bestemmelserne.

                           4.2.

                           Comorernes fiskeriovervågningscenter forelægger flagstatens kontrolcenter og Europa-Kommissionen disse beviser. Anmodningen om at ændre hyppigheden vedføjes. Flagstatens kontrolcenter sender derefter dataene til Comorernes fiskeriovervågningscenter i real tid øjeblikkeligt efter at have modtaget anmodningen.

                           4.3.

                           Comorernes fiskeriovervågningscenter underretter straks flagstatens kontrolcenter og Europa-Kommissionen om afslutningen på inspektionsproceduren.

                           4.4.

                           Flagstatens kontrolcenter og Europa-Kommissionen underrettes om opfølgningen på alle inspektionsprocedurer på grundlag af denne særlige anmodning.

               5.

               De i punkt 4 omhandlede meddelelser overføres elektronisk i http-format uden nogen yderligere protokol. Meddelelserne sendes i realtid i formatet vist i skemaet i tillæg 4.

                           5.1.

                           Det er ikke tilladt at slukke for satellitovervågningsudstyr på fartøjer, som befinder sig i comoriske farvande.

               6.

               Hvis der opstår en teknisk fejl i fiskerfartøjets udstyr til permanent satellitovervågning, eller det ikke er funktionsdygtigt, sørger fartøjsføreren for i tide at sende oplysningerne i punkt 4 til flagstatens kontrolcenter. I en sådan situation skal der sendes en positionsmelding hver fjerde time, så længe fartøjet befinder sig i Comorernes farvande.

                           6.1.

                           I positionsmeldingen angives positionen hver time som registreret af det pågældende fartøjs fører i de fire timer.

                           6.2.

                           Flagstatens kontrolcenter eller fiskerfartøjet sender straks disse meddelelser til Comorernes fiskeriovervågningscenter.

                           6.3.

                           Ved behov eller i tvivlstilfælde kan de comoriske kompetente myndigheder anmode flagstatens kontrolcenter om yderligere oplysninger for et specifikt fartøj.

               7.

               Det defekte udstyr repareres eller udskiftes, så snart fartøjet har afsluttet sin fangstrejse, og under alle omstændigheder inden en måned. Efter udløbet af denne frist må fartøjet ikke foretage en ny fangstrejse, før udstyret er repareret eller udskiftet.

               8.

               Satellitovervågningssystemets materiel og programmel må ikke kunne forfalskes dvs. det må ikke være muligt at indføje eller udtrække urigtige positioner eller manipulere systemet. Systemet skal være fuldautomatisk og funktionsdygtigt hele tiden uafhængigt af de ydre forhold. Det er forbudt at ødelægge eller beskadige satellitovervågningsudstyret, at gøre det ufunktionsdygtigt eller på anden måde at foretage indgreb i det.

                           8.1.

                           Fartøjets fører sikrer sig navnlig, at:

                                       —

                                       data ikke ændres under nogen omstændigheder

                                       —

                                       satellitovervågningsudstyrets antenne eller antenner på ingen måde obstrueres

                                       —

                                       satellitovervågningsudstyrets strømforsyning på ingen måde afbrydes

                                       —

                                       satellitovervågningsudstyret ikke fjernes fra fartøjet eller fra det sted, hvor det oprindeligt blev installeret

                                       —

                                       enhver udskiftning af satellitovervågningsudstyret meddeles straks til de comoriske kompetente myndigheder.

                           8.2.

                           Ved enhver overtrædelse af ovennævnte forpligtelser kan fartøjsføreren stilles til ansvar efter Comorernes love og administrative bestemmelser, forudsat at fartøjet opererer i Comorernes farvande.

               9.

               Kontrolcentrene i flagstaterne overvåger deres fartøjers bevægelser i de comoriske farvande. Hvis fartøjerne ikke overvåges på de fastsatte vilkår, underrettes Comorernes fiskeriovervågningscenter straks herom, og proceduren i punkt 6 anvendes.

               10.

               Flagstaternes kontrolcentre og Comorernes fiskeriovervågningscenter samarbejder om at sikre, at disse bestemmelser gennemføres. Hvis Comorernes fiskeriovervågningscenter konstaterer, at en flagstat ikke meddeler oplysningerne, jf. punkt 4, underrettes den anden part straks herom. Efter en sådan underretning skal sidstnævnte part inden 24 timer oplyse Comorernes overvågningscenter om årsagerne til, at den ikke har sendt de pågældende data, og angive en rimelig frist for, hvornår den kan overholde disse bestemmelser. Sikres efterlevelsen ikke inden for den fastsatte frist, løser de to parter tvisten skriftligt eller således som fastlagt i punkt 14.

               11.

               De overvågningsdata, der meddeles den anden part efter disse bestemmelser, er udelukkende beregnet på de comoriske myndigheders kontrol og overvågning af Den Europæiske Unions flåde, der fisker i henhold til fiskeriaftalen mellem EU og Comorerne. Sådanne data må under ingen omstændigheder meddeles tredjemand.

               12.

               Parterne har aftalt, at de på anmodning udveksler oplysninger om det udstyr, der benyttes til satellitovervågning, for at kontrollere, om hele udstyret er fuldt foreneligt med den anden parts krav efter disse bestemmelser.

               13.

               Parterne har aftalt at tage disse bestemmelser op til fornyet overvejelse på et passende tidspunkt, bl.a. hvis der opstår funktionsfejl og uregelmæssigheder hos fartøjer. Den comoriske kompetente myndighed underretter flagstaten om disse sager senest 15 dage før et sådant møde.

               14.

               Enhver tvist om fortolkningen eller anvendelsen af disse bestemmelser søges løst ved samråd mellem parterne i Den Blandede Komité, jf. artikel 9 i aftalen mellem Den Europæiske Union og Unionen Comorerne.

         KAPITEL IV

      PÅMØNSTRING AF SØFOLK

               1.

               Hvert af Den Europæiske Unions fartøjer skal for egen regning påmønstre mindst 1 uddannet sømand fra Comorerne i et fangstår i de comoriske farvande.

               2.

               Rederne tilstræber at påmønstre flere søfolk fra AVS-landene.

               3.

               Rederne vælger frit på en liste over søfolk opstillet af de kompetente comoriske myndigheder, hvilke søfolk de ønsker at påmønstre.

               4.

               Rederen eller dennes repræsentant meddeler de kompetente comoriske myndigheder navnene på de lokale søfolk, der er påmønstret det pågældende fartøj, og bekræfter, at de er opført på mønstringsrullen.

               5.

               ILO-erklæringen om grundlæggende principper og rettigheder i forbindelse med arbejdet gælder automatisk for søfolk påmønstret EU-fartøjer. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-forskelsbehandling, hvad angår beskæftigelse og erhverv.

               6.

               Søfolkenes arbejdskontrakter, som de underskrivende parter modtager en kopi af, indgås mellem redernes repræsentant(er) på den ene side og søfolkene og/eller deres fagforeninger eller disses repræsentanter på den anden side i indforståelse med de kompetente comoriske myndigheder. Disse kontrakter skal sikre, at søfolkene er medlem den socialsikringsordning, de hører ind under, og som omfatter livsforsikring, sygeforsikring og ulykkesforsikring.

               7.

               AVS-søfolkenes hyre betales af rederne. Den aftales med rederne eller disses repræsentanter på den ene side og fagforeningerne eller disses repræsentanter på den anden side. AVS-søfolkenes lønvilkår må ikke være dårligere end dem, der gælder for besætningsmedlemmer i deres respektive lande, og under ingen omstændigheder dårligere end ILO-normerne.

               8.

               Enhver sømand, der er påmønstret et af Den Europæiske Unions fartøjer, skal melde sig hos føreren af det udpegede fartøj dagen før den foreslåede dato for hans påmønstring. Møder sømanden ikke frem på den dato og det tidspunkt, der er fastsat for påmønstring, fritages rederen automatisk for forpligtelsen til at påmønstre den pågældende sømand.

               9.

               Hvis de pågældende fartøjers redere af andre grunde end den, der er nævnt i foregående punkt, ikke påmønstrer lokale søfolk, skal de for hver dag, fangstrejsen i de comoriske farvande varer, betale et standardbeløb på 20 EUR pr. dag pr. fartøj. Fristen for betaling af dette beløb er som fastsat i kapitel I, afsnit 2, punkt 6, i dette bilag.

               10.

               Beløbet anvendes til uddannelse af lokale havfiskere og indbetales på en konto anvist af de comoriske myndigheder.

         KAPITEL V

      OBSERVATØRER

               1.

               Fartøjer, der har tilladelse til at fiske i de comoriske farvande i henhold til aftalen, skal tage observatører om bord, der er udpeget af Comorernes fiskerimyndigheder, efter følgende bestemmelser:

                           1.1.

                           Tunfiskerfartøjer skal på anmodning af Comorernes ministerium med ansvar for fiskeri tage en observatør om bord, der er udpeget af dette ministerium, og som har til opgave at kontrollere fangsterne i de comoriske farvande.

                           1.2.

                           De kompetente comoriske myndigheder opstiller en liste over de fartøjer, der skal tage en observatør om bord, og en liste over de observatører, der er udpeget til at skulle om bord på fartøjerne. Disse lister skal holdes ajourførte. De meddeles Europa-Kommissionen, så snart de er opstillet, og derpå hver tredje måned, hvis de er blevet ajourført.

                           1.3.

                           Comorernes kompetente myndigheder meddeler de pågældende redere eller disses repræsentanter navnet på den observatør, der er udpeget til at komme om bord på fartøjet, ved udstedelsen af licensen eller senest 15 dage inden den fastsatte dato for observatørens ombordtagning.

               2.

               Observatøren skal være om bord, så længe fangstrejsen varer. På udtrykkelig anmodning af de kompetente comoriske myndigheder kan opholdet om bord dog spredes over flere fangstrejser alt efter den gennemsnitlige varighed af et givet fartøjs planlagte fangstrejser. En sådan anmodning skal fremsættes af de kompetente comoriske myndigheder på det tidspunkt, hvor de meddeler navnet på den observatør, der er udpeget til at blive taget om bord på det pågældende fartøj.

               3.

               Betingelserne for observatørens ombordtagning aftales mellem rederen eller dennes repræsentant og de comoriske myndigheder.

               4.

               Observatøren tages om bord i den havn, som rederen har valgt, ved indledningen af den første fangstrejse i de comoriske farvande efter meddelelse af listen over udpegede fartøjer.

               5.

               De berørte redere meddeler inden to uger og med ti dages varsel, på hvilken dato og i hvilken havn i Comorerne observatørerne tages om bord.

               6.

               Tages observatøren om bord i et andet land, skal rederen afholde hans rejseudgifter. Hvis et fartøj med en comorisk observatør om bord forlader de comoriske farvande, træffes alle fornødne foranstaltninger til at sikre, at observatøren så hurtigt som muligt kommer hjem for reders regning.

               7.

               Hvis observatøren ikke er på det aftalte ombordtagningssted senest 12 timer efter det aftalte tidspunkt, fritages rederen automatisk for forpligtelsen til at tage den pågældende observatør om bord.

               8.

               Observatøren behandles om bord som officer. Observatørerne har til opgave:

                           8.1.

                           at observere fartøjernes fiskeri

                           8.2.

                           at kontrollere de fiskende fartøjers position

                           8.3.

                           at registrere, hvilke fiskeredskaber der anvendes

                           8.4.

                           at kontrollere logbogsdataene om fangsterne i de comoriske farvande

                           8.5.

                           at kontrollere bifangstprocenterne og udarbejde et skøn over de genudsatte mængder af salgbare fisk, krebsdyr og blæksprutter

                           8.6.

                           at indberette fangstdata, herunder mængden af fangster og bifangster om bord, pr. radio.

               9.

               Fartøjsføreren træffer på sit ansvarsområde alle nødvendige forholdsregler til at sikre observatørens fysiske sikkerhed og psykiske velbefindende under arbejdet.

               10.

               Observatøren skal have adgang til alle faciliteter, der er nødvendige, for at han kan udføre sine opgaver. Fartøjsføreren skal give observatøren adgang til de kommunikationsmidler, som er nødvendige for, at han kan udføre sit arbejde, til de dokumenter, der direkte vedrører fartøjets fiskeri, herunder logbog og navigationsbog, samt til de dele af fartøjet, som han må have adgang til for lettere at kunne udføre sit arbejde.

               11.

               Under sit ophold om bord skal observatøren:

                           11.1.

                           træffe alle passende forholdsregler til at sikre, at ombordtagningen og tilstedeværelsen om bord hverken afbryder eller hæmmer fiskeriet

                           11.2.

                           behandle det ombordværende materiel og udstyr med respekt, ligesom han respekterer, at alle dokumenter vedrørende fartøjet er fortrolige.

               12.

               Observatøren udarbejder ved observationsperiodens afslutning, og inden han forlader fartøjet, en aktivitetsrapport, der sendes til de kompetente comoriske myndigheder med kopi til Europa-Kommissionen. Han underskriver den i nærværelse af fartøjsføreren, som kan tilføje eller anmode om at få tilføjet eventuelle relevante bemærkninger, der hver skal efterfølges af hans underskrift. Fartøjsføreren får udleveret en kopi af rapporten, når den videnskabelige observatør går fra borde.

               13.

               Rederen afholder udgifterne til observatørens kost og logi, som skal være af samme kvalitet som officerernes, under hensyntagen til mulighederne om bord på fartøjet.

               14.

               Observatørens løn og socialbidrag betales af de kompetente comoriske myndigheder.

         KAPITEL VI

      KONTROL

   De europæiske fiskerfartøjer skal overholde de henstillinger og afgørelser, som Kommissionen for Tunfisk i Det Indiske Ocean (IOTC) har vedtaget om fiskeredskaber, fiskeredskabers tekniske specifikationer og alle andre tekniske foranstaltninger vedrørende fiskeri.
   1.   Fartøjsliste

               1.1.

               Den Europæiske Union fører en ajourført liste over de fartøjer, som har fået udstedt fiskeritilladelse efter bestemmelserne i denne protokol. Denne liste meddeles de comoriske fiskerikontrolmyndigheder, så snart den er opstillet, og derefter hver gang den ajourføres.

               1.2.

               Den Europæiske Unions fartøjer kan opføres på den liste, der er omhandlet i foregående punkt, straks efter modtagelse af meddelelse om betaling af det forskud, der er omhandlet i kapitel I, afsnit 2, punkt 3, i dette bilag. Rederen kan anmode om at få en bekræftet kopi af denne liste, som så medføres om bord i stedet for fiskeritilladelsen, indtil denne udstedes.

         2.   Kontrolprocedurer

               2.1.

               Førerne af Den Europæiske Unions fartøjer, der fisker i de comoriske farvande, skal tillade, at comoriske tjenestemænd med ansvar for fiskeriinspektion og -kontrol kommer om bord, og skal hjælpe dem med at komme om bord og bistå dem i deres arbejde.

               2.2.

               Tjenestemændene må ikke opholde sig længere om bord, end det er nødvendigt for, at de kan udføre deres arbejde.

               2.3.

               Efter afsluttet inspektion og kontrol får fartøjsføreren en kopi af kontrolrapporten.

               2.4.

               For at lette de sikrede inspektionsprocedurer, og uden at dette berører Comorernes lovgivning, udføres opbringningen på en sådan måde, at inspektionsfartøjer og inspektører identificeres som værende bemyndiget af Comorerne.

               2.5.

               Førere af Den Europæiske Unions fartøjer, der lander eller omlader fangster i comorisk havn, skal tillade, at comoriske inspektører kontrollerer sådan landing eller omladning og lette dem kontrollen.

         KAPITEL VII

      OPBRINGNING

   1.   Opbringning

               1.1.

               De kompetente comoriske myndigheder underretter Europa-Kommissionen og flagstaten inden 24 arbejdstimer, hvis et europæisk fartøj opbringes i de comoriske farvande, eller hvis det idømmes sanktioner.

               1.2.

               Europa-Kommissionen modtager samtidig en kort rapport om omstændighederne ved og årsagerne til en sådan opbringning.

         2.   Opbringningsrapport

               2.1.

               Efter at de kompetente comoriske myndigheder har optaget rapport, underskriver fartøjets fører rapporten.

               2.2.

               En sådan underskrift indskrænker ikke de rettigheder og det forsvar, fartøjsføreren kan gøre gældende i forbindelse med den formodede overtrædelse.

               2.3.

               Føreren skal sejle sit fartøj til den havn, som de comoriske myndigheder anviser. Ved en mindre overtrædelse kan de kompetente comoriske myndigheder give det opbragte fartøj tilladelse til at fortsætte fiskeriet.

         3.   Samrådsmøde i tilfælde af opbringning

               3.1.

               Inden der træffes eventuelle foranstaltninger over for fartøjets fører, besætning, last eller udstyr, undtagen foranstaltninger, som skal sikre beviserne for den formodede overtrædelse, holdes der senest én arbejdsdag efter modtagelsen af ovennævnte oplysninger samråd mellem Europa-Kommissionen og de kompetente comoriske myndigheder, hvori der eventuelt også deltager en repræsentant for den pågældende medlemsstat.

               3.2.

               Under dette samråd udveksler parterne alle relevante dokumenter og oplysninger, som kan bidrage til at klarlægge de faktiske omstændigheder. Rederen eller dennes repræsentant underrettes om resultatet af dette samråd og om eventuelle foranstaltninger, som opbringningen kan medføre.

         4.   Behandling af opbringningssager

               4.1.

               Inden en sag om formodet overtrædelse indbringes for domstolene, søges den løst ved en mæglingsprocedure. Denne procedure afsluttes senest tre arbejdsdage efter opbringningen.

               4.2.

               I tilfælde af en mæglingsprocedure bestemmes bødestørrelsen efter comorisk lovgivning. Bødestørrelsen bør fremgå af bødeforlægget, som underskrives, og en genpart forelægges Europa-Kommissionen og flagstaten.

               4.3.

               Hvis sagen ikke har kunnet løses ved en mæglingsprocedure og indbringes for en domstol, skal rederen i en af de kompetente comoriske myndigheder anvist bank stille en garanti, hvis størrelse fastsættes under hensyntagen til omkostningerne ved opbringningen og størrelsen af de bøder og den erstatning, som de ansvarlige for overtrædelsen kan idømmes.

               4.4.

               Bankgarantien kan først frigives, når retssagen er afgjort. Den frigives straks, hvis sagen ender uden domfældelse. Hvis der i tilfælde af domfældelse idømmes en bøde, der er mindre end den stillede sikkerhed, frigiver de kompetente comoriske myndigheder saldoen.

               4.5.

               Fartøjet frigives, og besætningen kan forlade havnen:

                           —

                           efter at de forpligtelser, som følger af mæglingsproceduren, er opfyldt, eller

                           —

                           efter at den bankgaranti, der er nævnt i punkt 4.3, er stillet, og de kompetente comoriske myndigheder har godkendt den, i afventning af retssagens afslutning.


Avis juridique important

|

31991D0384

91/384/EØF: Rådets afgørelse af 22. juli 1991 om mellemfristet bistand til Rumænien

EF-Tidende nr. L 208 af 30/07/1991 s. 0064 - 0065 den finske specialudgave: kapitel 11 bind 17 s. 0051  den svenske specialudgave: kapitel 11 bind 17 s. 0051

RAADETS AFGOERELSE  af 22. juli 1991  om mellemfristet bistand til Rumaenien  (91/384/EOEF)  RAADET FOR DE EUROPAEISKE FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, saerlig artikel 235,  under henvisning til forslag fra Kommissionen (1), forelagt efter hoering af Det Monetaere Udvalg,  under henvisning til forslag fra Europa-Parlamentet (2), og  ud fra foelgende betragtninger:  Rumaenien er ved at gennemfoere fundamentale politiske og oekonomiske reformer og har besluttet at indfoere markedsoekonomi;  disse reformer er allerede ved at blive gennemfoert, og den finansielle stoette fra Faellesskabet hertil vil styrke den gensidige tillid og knytte Rumaenien naermere til Faellesskabet;  som foelge af udviklingen i den internationale situation befinder den rumaenske oekonomi sig i en dyb recession og er udsat for udefra kommende chok, som alvorligt kan forringe landets betalingsbalance og udhule dets allerede utilstraekkelige reserver;  de rumaenske myndigheder har anmodet om finansiel bistand fra Den Internationale Valutafond (IMF), gruppen af 24 industrilande (G-24) og Faellesskabet; ud over det beloeb, der skoennes at kunne tilvejebringes via IMF og Verdensbanken, vil der fortsat vaere  et finansieringsbehov paa omkring 750 mio. ECU i 1991, hvis det skal undgaas, at der sker en yderligere erosion af Rumaeniens reserver og en yderligere nedskaering af importen, som alvorligt kunne true gennemfoerelsen af de maal, der ligger til grund for  regeringens reformbestraebelser;  Kommissionen har i sin egenskab af koordinator af bistanden fra G-24 opfordret disse lande og andre tredjelande til at yde mellemfristet bistand til Rumaenien;  ydelse af et mellemfristet faellesskabslaan til Rumaenien er en passende foranstaltning til at stoette landets betalingsbalance og til at styrke dets reserver;  spoergsmaalet om risici i tilknytning til de garantier, der ydes over De Europaeiske Faellesskabers almindelige budget, skal behandles i forbindelse med fornyelsen i 1992 af den interinstitutionelle aftale om budgetdisciplin og forbedring af  budgetproceduren;  faellesskabslaanet boer forvaltes af Kommissionen;  Traktaten indeholder ikke anden hjemmel til vedtagelse af denne afgoerelse end artikel 235 -  TRUFFET FOELGENDE AFGOERELSE:  Artikel 1  1. Faellesskabet yder Rumaenien et mellemfristet laan paa hoejst 375 mio. ECU i hovedstol og med en maksimal loebetid paa syv aar for at stoette betalingsbalancen og styrke reserverne.  2. Til dette formaal bemyndiges Kommissionen til paa Faellesskabets vegne at laane de noedvendige midler, som vil blive stillet til raadighed for Rumaenien i form af et laan.  3. Dette laan forvaltes af Kommissionen i samraad med Det Monetaere Udvalg og paa en maade, der er i overensstemmelse med enhver aftale mellem IMF og Rumaenien.  Artikel 2  1. Kommissionen bemyndiges til, efter samraad med det Monetaere Udvalg, at foere forhandlinger med de rumaenske myndigheder om de oekonomisk-politiske betingelser i tilknytning til laanet. Disse betingelser skal vaere i overensstemmelse med de  aftaler, der er naevnt i artikel 1, stk. 3, og med aftaler indgaaet med G-24.  2. Kommissionen kontrollerer med regelmaessige mellemrum i samarbejde med Det Monetaere Udvalg og i snaever koordination med G-24 og IMF, at den oekonomiske politik i Rumaenien er i overensstemmelse med formaalene med laanet, og at laane-betingelserne  overholdes.  Artikel 3  1. Laanet stilles til raadighed for Rumaenien i to rater. Den foerste rate udbetales, saa snart der er indgaaet en »stand-by« aftale mellem Rumaenien og IMF, og den anden rate frigives tidligst i fjerde kvartal 1991, dog med forbehold af artikel 2,  stk. 2.  2. Midlerne indbetales til Rumaeniens nationalbank.  Artikel 4  1. De laanoptagelses- og laangivningstransaktioner, der er naevnt i artikel 1, gennemfoeres med samme valoerdato og maa for Faellesskabet ikke medfoere omlaegning af forfaldstiden, valutakurs- eller renterisici eller andre kommercielle risici.  2. Kommissionen skal, hvis Rumaenien oensker det, traeffe de noedvendige foranstaltninger til at indfoeje en klausul om anticiperet tilbagebetaling i laanebetingelserne og til at en saadan klausul kan anvendes.  3. Giver omstaendighederne mulighed for en forbedring af renten paa laanene, kan Kommissionen paa Rumaeniens anmodning helt eller delvis refinansiere sine oprindelige laanoptagelser eller omlaegge de hertil svarende finansielle betingelser. En saadan  refinansiering eller omlaegning gennemfoeres paa de betingelser, der er fastsat i stk. 1, og maa ikke resultere i en forlaengelse af den gennemsnitlige loebetid for de af transaktionerne beroerte laan eller i en forhoejelse af restgaelden udtrykt i loebende  valutakurs, paa datoen for disse transaktioner.  4. Rumaenien baerer alle de omkostninger, som Faellesskabet afholder i forbindelse med indgaaelse og gennemfoerelse af transaktioner i henhold til denne afgoerelse.  5. Det Monetaere Udvalg underrettes mindst én gang om aaret om udviklingen i de transaktioner, der er omhandlet i stk. 2 og 3.  Artikel 5  Kommissionen sender mindst én gang om aaret Europa-Parlamentet og Raadet en rapport, herunder en vurdering, om gennemfoerelsen af denne afgoerelse. Udfaerdiget i Bruxelles, den 22. juli 1991. Paa Raadets vegne  P. DANKERT  Formand   (1) EFT nr. C 121 af 7. 5. 1991, s. 5. (2) EFT nr. C 158 af 17. 6. 1991.


title: 2005/794/EF: Rådets afgørelse af 20. september 2005 om undertegnelse på Fællesskabets vegne af aftalen mellem Det Europæiske Fællesskab og Kongeriget Danmark om forkyndelse af retslige og udenretslige dokumenter i civile og kommercielle sager

text:
               17.11.2005

               DA

               Den Europæiske Unions Tidende

               L 300/53

         RÅDETS AFGØRELSE
   af 20. september 2005
   om undertegnelse på Fællesskabets vegne af aftalen mellem Det Europæiske Fællesskab og Kongeriget Danmark om forkyndelse af retslige og udenretslige dokumenter i civile og kommercielle sager
   (2005/794/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 61, litra c), sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, er bestemmelserne i Rådets forordning (EF) nr. 1348/2000 af 29. maj 2000 om forkyndelse i medlemsstaterne af retslige og udenretslige dokumenter i civile og kommercielle sager (1) ikke bindende for Danmark og finder ikke anvendelse i Danmark.

               (2)

               Ved afgørelse af 8. maj 2003 bemyndigede Rådet undtagelsesvis Kommissionen til at føre forhandlinger om en aftale mellem Det Europæiske Fællesskab og Kongeriget Danmark om udvidelse af bestemmelserne i ovennævnte forordning til også at omfatte Danmark.

               (3)

               Kommissionen har på Fællesskabets vegne ført forhandlinger med Kongeriget Danmark om en sådan aftale.

               (4)

               Det Forenede Kongerige og Irland deltager i medfør af artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, i vedtagelsen og anvendelsen af denne afgørelse.

               (5)

               I medfør af artikel 1 og 2 i protokollen om Danmarks stilling deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (6)

               Aftalen, der blev paraferet i Bruxelles den 17. januar 2005, bør undertegnes —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Det Europæiske Fællesskab og Kongeriget Danmark om forkyndelse af retslige og udenretslige dokumenter i civile og kommercielle sager godkendes herved på Fællesskabets vegne med forbehold af Rådets afgørelse om indgåelse af aftalen.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen på Fællesskabets vegne med forbehold af dens indgåelse.

      Udfærdiget i Bruxelles, den 20. september 2005.

            På Rådets vegne

         M. BECKETT

            Formand

      (1)  EFT L 160 af 30.6.2000, s. 37.
    ---documentbreak---

               17.11.2005

               DA

               Den Europæiske Unions Tidende

               L 300/55

         AFTALE
   mellem Det Europæiske Fællesskab og Kongeriget Danmark om forkyndelse af retslige og udenretslige dokumenter i civile og kommercielle sager
   DET EUROPÆISKE FÆLLESSKAB, i det følgende benævnt »Fællesskabet«,
   på den ene side, og
   KONGERIGET DANMARK, i det følgende benævnt »Danmark«,
   på den anden side —
   SOM ØNSKER at forbedre og fremskynde fremsendelsen af retslige og udenretslige dokumenter i civile og kommercielle sager mellem Danmark og de andre af Fællesskabets medlemsstater,
   SOM FINDER, at fremsendelse med dette formål skal ske direkte mellem de lokale instanser, som er udpeget af de kontraherende parter,
   SOM FINDER, at en hurtig fremsendelse forudsætter, at alle egnede midler anvendes, dog under overholdelse af visse krav vedrørende de modtagne dokumenters læselighed og pålidelighed,
   SOM FINDER, at en sikker fremsendelse kræver, at det fremsendte dokument ledsages af en fortrykt formular, som skal udfyldes på sproget på forkyndelsesstedet eller på et andet sprog, som accepteres af den modtagende medlemsstat,
   SOM FINDER, at for at denne aftale kan fungere efter hensigten, bør det kun i undtagelsestilfælde være muligt at nægte at forkynde dokumenter,
   SOM KONSTATERER, at konventionen om forkyndelse i Den Europæiske Unions medlemsstater af retslige og udenretslige dokumenter i civile eller kommercielle anliggender, som blev udarbejdet af Rådet for Den Europæiske Union ved retsakt af 26. maj 1997 (1), ikke er trådt i kraft, og at kontinuiteten i forhold til de resultater, der blev opnået i forbindelse med indgåelsen af konventionen, bør sikres,
   SOM KONSTATERER, at konventionens indhold i stor udstrækning er overtaget i Rådets forordning (EF) nr. 1348/2000 af 29. maj 2000 om forkyndelse i medlemsstaterne af retslige og udenretslige dokumenter i civile og kommercielle sager (2) (i det følgende benævnt »forkyndelsesforordningen«),
   SOM HENVISER til protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab (i det følgende benævnt »protokollen om Danmarks stilling«), i medfør af hvilken forkyndelsesforordningen ikke er bindende for og ikke finder anvendelse i Danmark,
   SOM ØNSKER, at bestemmelserne i forkyndelsesforordningen, fremtidige ændringer heraf og gennemførelsesforanstaltningerne hertil på folkeretligt grundlag skal finde anvendelse i forbindelserne mellem Fællesskabet og Danmark som medlemsstat med en særlig stilling med hensyn til afsnit IV i traktaten om oprettelse af Det Europæiske Fællesskab,
   SOM UNDERSTREGER betydningen af god koordination mellem Fællesskabet og Danmark for så vidt angår forhandling og indgåelse af internationale aftaler, der kan berøre eller ændre anvendelsesområdet for forkyndelsesforordningen,
   SOM UNDERSTREGER, at Danmark bør bestræbe sig på at tiltræde internationale aftaler, som Fællesskabet har indgået, når Danmarks deltagelse i sådanne aftaler er relevant for at sikre en sammenhængende anvendelse af forkyndelsesforordningen og nærværende aftale,
   SOM PÅPEGER, at De Europæiske Fællesskabers Domstol bør have kompetence til at sikre en ensartet anvendelse og fortolkning af denne aftale, inklusive de bestemmelser i forkyndelsesforordningen og alle EF-gennemførelsesforanstaltninger, der udgør en del af denne aftale,
   SOM HENVISER til den kompetence til at afgøre præjudicielle spørgsmål om gyldigheden og fortolkningen af retsakter udstedt af Fællesskabets institutioner på grundlag af traktatens afsnit IV, herunder gyldigheden og fortolkningen af denne aftale, som er tillagt De Europæiske Fællesskabers Domstol ved artikel 68, stk. 1, i traktaten om oprettelse af Det Europæiske Fællesskab, og til det forhold, at nævnte bestemmelse ikke er bindende for og ikke finder anvendelse i Danmark som følge af protokollen om Danmarks stilling,
   SOM FINDER, at De Europæiske Fællesskabers Domstol bør have kompetence til på samme betingelser at afgøre præjudicielle spørgsmål om gyldigheden og fortolkningen af denne aftale, som rejses af en dansk ret, og at danske retter følgelig bør anmode om præjudicielle afgørelser på samme betingelser som retter i andre medlemsstater for så vidt angår fortolkningen af forkyndelsesforordningen og gennemførelsesforanstaltningerne hertil,
   SOM HENVISER til, at Rådet for Den Europæiske Union, Europa-Kommissionen og medlemsstaterne i medfør af artikel 68, stk. 3, i traktaten om oprettelse af Det Europæiske Fællesskab kan anmode De Europæiske Fællesskabers Domstol om at afgøre spørgsmål om fortolkning af retsakter udstedt af Fællesskabets institutioner på grundlag af traktatens afsnit IV, herunder fortolkning af denne aftale, og til det forhold, at nævnte bestemmelse ikke er bindende for og ikke finder anvendelse i Danmark som følge af protokollen om Danmarks stilling,
   SOM FINDER, at Danmark på samme betingelser som andre medlemsstater for så vidt angår forkyndelsesforordningen og gennemførelsesforanstaltningerne hertil bør have mulighed for at anmode De Europæiske Fællesskabers Domstol om at afgøre spørgsmål om fortolkning af denne aftale,
   SOM UNDERSTREGER, at retterne i Danmark — ved fortolkningen af denne aftale, inklusive de bestemmelser i forkyndelsesforordningen og alle EF-gennemførelsesforanstaltninger, der udgør en del af denne aftale — efter dansk ret bør tage behørigt hensyn til retspraksis ved De Europæiske Fællesskabers Domstol og ved retterne i De Europæiske Fællesskabers medlemsstater for så vidt angår bestemmelserne i forkyndelsesforordningen og alle EF-gennemførelsesforanstaltninger,
   SOM FINDER, at det bør være muligt at anmode De Europæiske Fællesskabers Domstol om at afgøre spørgsmål om overholdelse af forpligtelser i medfør af denne aftale i overensstemmelse med bestemmelserne i traktaten om oprettelse af Det Europæiske Fællesskab vedrørende sager for Domstolen,
   SOM KONSTATERER, at denne aftale er bindende for medlemsstaterne i medfør af artikel 300, stk. 7, i traktaten om oprettelse af Det Europæiske Fællesskab; det er derfor hensigtsmæssigt, at Danmark i tilfælde af, at en medlemsstat ikke overholder denne aftale, skal kunne indbringe sagen for Kommissionen i dennes egenskab af traktatens vogter —
   ER BLEVET ENIGE OM FØLGENDE:
   Artikel 1
   Formål
   1.   Formålet med denne aftale er at anvende bestemmelserne i forkyndelsesforordningen og gennemførelsesforanstaltningerne hertil i forbindelserne mellem Fællesskabet og Danmark i overensstemmelse med artikel 2, stk. 1, i denne aftale.
   2.   Det er de kontraherende parters mål at nå frem til en ensartet anvendelse og fortolkning af bestemmelserne i forkyndelsesforordningen og gennemførelsesforanstaltningerne hertil i alle medlemsstater.
   3.   Bestemmelserne i artikel 3, stk. 1, artikel 4, stk. 1, og artikel 5, stk. 1, i denne aftale følger af protokollen om Danmarks stilling.
   Artikel 2
   Samarbejde om forkyndelse af dokumenter
   1.   Bestemmelserne i forkyndelsesforordningen, der er knyttet som bilag til denne aftale og udgør en del heraf, samt de gennemførelsesforanstaltninger, der er vedtaget i medfør af forordningens artikel 17, og — for så vidt angår gennemførelsesforanstaltninger, der vedtages efter denne aftales ikrafttræden — som Danmark har gennemført efter artikel 4 i denne aftale, og de oplysninger, som medlemsstaterne har meddelt i henhold til forordningens artikel 23, finder anvendelse på folkeretligt grundlag i forbindelserne mellem Fællesskabet og Danmark.
   2.   Datoen for denne aftales ikrafttræden finder anvendelse i stedet for datoen omhandlet i forordningens artikel 25.
   Artikel 3
   Ændringer til forkyndelsesforordningen
   1.   Danmark deltager ikke i vedtagelsen af ændringer til forkyndelsesforordningen, og sådanne ændringer er ikke bindende for og finder ikke anvendelse i Danmark.
   2.   Når der vedtages ændringer til forordningen, meddeler Danmark Kommissionen, hvorvidt Danmark vil gennemføre indholdet af ændringerne. Meddelelsen skal gives på tidspunktet for vedtagelsen af ændringerne eller inden 30 dage herefter.
   3.   Hvis Danmark beslutter at gennemføre indholdet af ændringerne, anføres det i meddelelsen, om gennemførelsen kan ske administrativt eller kræver godkendelse i Folketinget.
   4.   Hvis det i meddelelsen anføres, at gennemførelsen kan ske administrativt, angives det desuden, at alle de nødvendige administrative foranstaltninger træder i kraft på datoen for ikrafttrædelsen af ændringerne til forordningen eller er trådt i kraft på datoen for meddelelsen, afhængigt af hvilket tidspunkt der ligger senest.
   5.   Hvis det i meddelelsen anføres, at gennemførelsen kræver godkendelse i Folketinget, finder følgende bestemmelser anvendelse:

               a)

               Lovgivningsmæssige foranstaltninger i Danmark træder i kraft på datoen for ikrafttrædelsen af ændringerne til forordningen eller inden seks måneder efter datoen for meddelelsen, afhængigt af hvilket tidspunkt der ligger senest.

               b)

               Danmark giver Kommissionen meddelelse om datoen for de lovgivningsmæssige gennemførelsesforanstaltningers ikrafttræden.

         6.   En meddelelse fra Danmark om, at indholdet af ændringerne er blevet gennemført i Danmark, jf. stk. 4 og 5, skaber gensidige folkeretlige forpligtelser mellem Danmark og Fællesskabet. Ændringerne til forordningen udgør derefter ændringer til denne aftale og betragtes som bilag knyttet hertil.
   7.   Hvis

               a)

               Danmark meddeler, at Danmark ikke vil gennemføre indholdet af ændringerne, eller

               b)

               Danmark ikke fremsender nogen meddelelse inden for den frist på 30 dage, der er fastsat i stk. 2, eller

               c)

               de lovgivningsmæssige foranstaltninger i Danmark ikke træder i kraft inden for de frister, der er fastsat i stk. 5

         betragtes denne aftale som opsagt, medmindre parterne beslutter andet inden 90 dage, eller i den situation, der er omhandlet i litra c), medmindre de lovgivningsmæssige foranstaltninger i Danmark træder i kraft inden for samme tidsrum. Opsigelsen får virkning tre måneder efter udløbet af de 90 dage.
   8.   Anmodninger, der er blevet fremsendt inden den dato, hvor opsigelsen får virkning, jf. stk. 7, berøres ikke heraf.
   Artikel 4
   Gennemførelsesforanstaltninger
   1.   Danmark deltager ikke i vedtagelsen af udtalelser fra det udvalg, der er omhandlet i artikel 18 i forkyndelsesforordningen. Gennemførelsesforanstaltninger, der vedtages i medfør af forordningens artikel 17, er ikke bindende for og finder ikke anvendelse i Danmark.
   2.   Når der vedtages gennemførelsesforanstaltninger i medfør af forordningens artikel 17, skal disse meddeles Danmark. Danmark meddeler Kommissionen, hvorvidt Danmark vil gennemføre indholdet af gennemførelsesforanstaltningerne. Meddelelsen skal gives ved modtagelsen af gennemførelsesforanstaltningerne eller inden 30 dage herefter.
   3.   I meddelelsen anføres det, at alle de nødvendige administrative foranstaltninger i Danmark træder i kraft på datoen for gennemførelsesforanstaltningernes ikrafttræden eller er trådt i kraft på datoen for meddelelsen, afhængigt af hvilket tidspunkt der ligger senest.
   4.   En meddelelse fra Danmark om, at indholdet af gennemførelsesforanstaltningerne er blevet gennemført i Danmark, skaber gensidige folkeretlige forpligtelser mellem Danmark og Fællesskabet. Gennemførelsesforanstaltningerne udgør derefter en del af denne aftale.
   5.   Hvis

               a)

               Danmark meddeler, at Danmark ikke vil gennemføre indholdet af gennemførelsesforanstaltningerne, eller

               b)

               Danmark ikke fremsender nogen meddelelse inden for den frist på 30 dage, der er fastsat i stk. 2

         betragtes denne aftale som opsagt, medmindre parterne træffer anden afgørelse inden 90 dage. Opsigelsen får virkning tre måneder efter udløbet af de 90 dage.
   6.   Anmodninger, der er blevet fremsendt inden den dato, hvor opsigelsen får virkning, jf. stk. 5, berøres ikke heraf.
   7.   Hvis gennemførelsen undtagelsesvis kræver godkendelse i Folketinget, anføres dette i Danmarks meddelelse efter stk. 2, og bestemmelserne i artikel 3, stk. 5-8, finder anvendelse.
   8.   Danmark meddeler Kommissionen de oplysninger, som er omhandlet i forkyndelsesforordningens artikel 2, 3, 4, 9, 10, 13, 14 og 15, artikel 17, litra a), og artikel 19. Kommissionen offentliggør disse oplysninger sammen med de relevante oplysninger vedrørende de øvrige medlemsstater. Den håndbog og den ordliste, som er udarbejdet i henhold til forordningens artikel 17, skal også omfatte de relevante oplysninger om Danmark.
   Artikel 5
   Internationale aftaler, der berører forkyndelsesforordningen
   1.   Internationale aftaler, som Fællesskabet indgår under udøvelse af sin eksterne kompetence på grundlag af reglerne i forkyndelsesforordningen, er ikke bindende for og finder ikke anvendelse i Danmark.
   2.   Danmark afholder sig fra at indgå internationale aftaler, som kan berøre eller ændre anvendelsesområdet for forkyndelsesforordningen, der er knyttet som bilag til denne aftale, medmindre det sker efter aftale med Fællesskabet, og der er fundet tilfredsstillende ordninger med hensyn til forholdet mellem nærværende aftale og den pågældende internationale aftale.
   3.   Når Danmark forhandler internationale aftaler, der kan berøre eller ændre anvendelsesområdet for forkyndelsesforordningen, der er knyttet som bilag til denne aftale, koordinerer Danmark sin holdning med Fællesskabet og afholder sig fra enhver handling, der vil kunne skade målsætningerne i en holdning fastlagt af Fællesskabet inden for dets kompetenceområde i forbindelse med sådanne forhandlinger.
   Artikel 6
   De Europæiske Fællesskabers Domstols kompetence med hensyn til fortolkning af denne aftale
   1.   Når et spørgsmål om gyldigheden eller fortolkningen af denne aftale rejses i forbindelse med en sag, der verserer ved en dansk ret, anmoder denne ret Domstolen om at afgøre spørgsmålet, når en ret i en anden EU-medlemsstat under de samme omstændigheder ville være forpligtet hertil med hensyn til forkyndelsesforordningen samt de gennemførelsesforanstaltninger, der er omhandlet i artikel 2, stk. 1, i denne aftale.
   2.   Efter dansk ret tager retterne i Danmark ved fortolkningen af denne aftale behørigt hensyn til Domstolens retspraksis med hensyn til bestemmelserne i forkyndelsesforordningen samt alle EF-gennemførelsesforanstaltninger.
   3.   Danmark kan i lighed med Rådet, Kommissionen og enhver medlemsstat anmode Domstolen om at afgøre spørgsmål om fortolkning af denne aftale. Domstolens afgørelse som svar på en sådan anmodning finder ikke anvendelse på domme afsagt af medlemsstaternes retter, som har fået retskraft.
   4.   Danmark har ret til at indgive udtalelser til Domstolen, hvis en ret i en medlemsstat har forelagt Domstolen et præjudicielt spørgsmål om fortolkningen af en bestemmelse, der er omhandlet i artikel 2, stk. 1.
   5.   Protokollen vedrørende statutten for Det Europæiske Fællesskabs Domstol og Domstolens procesreglement finder anvendelse.
   6.   Hvis bestemmelserne i traktaten om oprettelse af Det Europæiske Fællesskab vedrørende afgørelser truffet af Domstolen ændres, og dette får følger for afgørelser, der træffes med hensyn til forkyndelsesforordningen, kan Danmark meddele Kommissionen, at Danmark ikke vil anvende ændringerne for så vidt angår denne aftale. Meddelelsen skal gives på tidspunktet for ændringernes ikrafttræden eller inden 60 dage herefter.
   I så fald betragtes denne aftale som opsagt. Opsigelsen får virkning tre måneder efter meddelelsen.
   7.   Anmodninger, der er blevet fremsendt inden den dato, hvor opsigelsen får virkning, jf. stk. 6, berøres ikke heraf.
   Artikel 7
   De Europæiske Fællesskabers Domstols kompetence med hensyn til overholdelsen af denne aftale
   1.   Kommissionen kan anlægge sag ved Domstolen mod Danmark for manglende overholdelse af forpligtelserne i medfør af denne aftale.
   2.   Danmark kan klage til Kommissionen over en medlemsstats manglende overholdelse af forpligtelserne i medfør af denne aftale.
   3.   De relevante bestemmelser vedrørende sager for Domstolen i traktaten om oprettelse af Det Europæiske Fællesskab samt protokollen vedrørende statutten for De Europæiske Fællesskabers Domstol og Domstolens procesreglement finder anvendelse.
   Artikel 8
   Geografisk anvendelsesområde
   Denne aftale finder anvendelse på de territorier, der er omhandlet i artikel 299 i traktaten om oprettelse af Det Europæiske Fællesskab.
   Artikel 9
   Ophør af denne aftale
   1.   Denne aftale ophører, hvis Danmark underretter de øvrige medlemsstater om, at Danmark ikke længere ønsker at benytte sig af bestemmelserne i del I i protokollen om Danmarks stilling, jf. artikel 7 i nævnte protokol.
   2.   Hver af de kontraherende parter kan bringe denne aftale til ophør ved at give den anden kontraherende part meddelelse herom. Aftalen ophører seks måneder efter datoen for denne meddelelse.
   3.   Anmodninger, der er blevet fremsendt inden den dato, hvor aftalen ophører, jf. stk. 1 eller 2, berøres ikke heraf.
   Artikel 10
   Ikrafttræden
   1.   Denne aftale vedtages af de kontraherende parter i overensstemmelse med deres respektive procedurer.
   2.   Denne aftale træder i kraft den første dag i den sjette måned efter de kontraherende parters meddelelse om, at de har afsluttet de nødvendige procedurer.
   Artikel 11
   Teksternes gyldighed
   Denne aftale er udfærdiget i to eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.

      Hecho en Bruselas, el diecinueve de octubre del dos mil cinco.
      V Bruselu dne devatenáctého října dva tisíce pět.
      Udfærdiget i Bruxelles den nittende oktober to tusind og fem.
      Geschehen zu Brüssel am neunzehnten Oktober zweitausendfünf.
      Kahe tuhande viienda aasta oktoobrikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Οκτωβρίου δύο χιλιάδες πέντε.
      Done at Brussels on the nineteenth day of October in the year two thousand and five.
      Fait à Bruxelles, le dix-neuf octobre deux mille cinq.
      Fatto a Bruxelles, addì diciannove ottobre duemilacinque.
      Briselē, divtūkstoš piektā gada deviņpadsmitajā oktobrī.
      Priimta du tūkstančiai penktų metų spalio devynioliktą dieną Briuselyje.
      Kelt Brüsszelben, a kettőezer ötödik év október tizenkilencedik napján.
      Magħmul fi Brussel, fid-dsatax jum ta' Ottubru tas-sena elfejn u ħamsa.
      Gedaan te Brussel, de negentiende oktober tweeduizend vijf.
      Sporządzono w Brukseli dnia dziewiętnastego października roku dwa tysiące piątego.
      Feito em Bruxelas, em dezanove de Outubro de dois mil e cinco.
      V Bruseli dňa devätnásteho októbra dvetisícpäť.
      V Bruslju, devetnajstega oktobra leta dva tisoč pet.
      Tehty Brysselissä yhdeksäntenätoista päivänä lokakuuta vuonna kaksituhattaviisi.
      Som skedde i Bryssel den nittonde oktober tjugohundrafem.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólonoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Reino de Dinamarca
         Za Dánské království
         For Kongeriget Danmark
         Für das Königreich Dänemark
         Taani Kuningriigi nimel
         Για το Βασίλειο της Δανίας
         For the Kingdom of Denmark
         Pour le Royaume de Danemark
         Per il Regno di Danimarca
         Dānijas Karalistes vārdā
         Danijos Karalystės vardu
         A Dán Királyság részéről
         Għar-Renju tad-Danimarka
         Voor het Koninkrijk Denemarken
         W imieniu Królestwa Danii
         Pelo Reino da Dinamarca
         Za Dánske kráľovstvo
         Za Kraljevino Dansko
         Tanskan kuningaskunnan puolesta
         På Konungariket Danmarks vägnar

      (1)  EFT C 261 af 27.8.1997, s. 1. Samme dag, som Rådet udarbejdede konventionen, noterede det sig den forklarende rapport til konventionen, som findes i samme EFT på side 26.

      (2)  EFT L 160 af 30.6.2000, s. 37.


title: Rådets afgørelse 2007/412/RIA af 12. juni 2007 om ændring af afgørelse 2002/348/RIA om sikkerhed i forbindelse med internationale fodboldkampe

text:
               15.6.2007

               DA

               Den Europæiske Unions Tidende

               L 155/76

      RÅDETS AFGØRELSE 2007/412/RIA
   af 12. juni 2007
   om ændring af afgørelse 2002/348/RIA om sikkerhed i forbindelse med internationale fodboldkampe
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 30, stk. 1, litra a) og b), og artikel 34, stk. 2, litra c),
   under henvisning til initiativ fra Republikken Østrig (1),
   under henvisning til udtalelse fra Europa-Parlamentet (2), og
   ud fra følgende betragtninger:

               (1)

               Den Europæiske Unions mål er bl.a. at give borgerne et højt tryghedsniveau i et område med frihed, sikkerhed og retfærdighed gennem udformning af fælles handling mellem medlemsstaterne inden for politisamarbejde.

               (2)

               Den 25. april 2002 vedtog Rådet afgørelse 2002/348/RIA (3), hvorved der blev oprettet nationale kontaktpunkter for fodboldinformation i hver medlemsstat, hvor politiet kan udveksle oplysninger i forbindelse med fodboldkampe med international dimension. Afgørelsen fastsætter opgaver og procedurer for de nationale kontaktpunkter for fodboldinformation.

               (3)

               Afgørelse 2002/348/RIA bør revideres og ajourføres på basis af de seneste års erfaringer som f.eks. europamesterskaberne i fodbold i 2004 samt resultaterne af ekspertvurderingen af det internationale politisamarbejde i forbindelse med dette mesterskab og det omfattende politisamarbejde i forbindelse med internationale kampe og klubkampe i Europa i almindelighed. Antallet af tilhængere, der rejser rundt til kampe i udlandet har været støt voksende gennem de seneste år. Det er derfor nødvendigt, at de kompetente organer styrker deres samarbejde og giver udvekslingen af oplysninger et professionelt præg for at forhindre forstyrrelse af den offentlige orden og give den enkelte medlemsstat mulighed for at foretage en effektiv risikovurdering. De foreslåede ændringer er resultatet af erfaringer, som en række nationale kontaktpunkter for fodboldinformation har gjort under deres daglige arbejde, og skulle sætte dem i stand til at arbejde mere struktureret og professionelt, og sikre en informationsudveksling af høj kvalitet.

               (4)

               Ændringerne gælder med forbehold af eksisterende nationale bestemmelser, herunder især kompetencefordelingen mellem de forskellige myndigheder og tjenester i de berørte medlemsstater, og Kommissionens udøvelse af de beføjelser, den er blevet tillagt i medfør af traktaten om oprettelse af Det Europæiske Fællesskab —

         TRUFFET FØLGENDE AFGØRELSE:
   Artikel 1
   Rådets afgørelse 2002/348/RIA ændres således:

               1)

               Artikel 2 ændres således:

                           a)

                           Stk. 2 affattes således:
                           »2.   Det nationale kontaktpunkt for fodboldinformation har i overensstemmelse med de gældende nationale og internationale regler på området adgang til personoplysninger vedrørende tilhængere, der udgør en risiko.«

                           b)

                           Følgende stykke tilføjes:
                           »6.   Det nationale kontaktpunkt for fodboldinformation udarbejder og formidler regelmæssigt generiske og/eller tematiske vurderinger af den nationale fodboldrelaterede uro til brug for andre nationale kontaktpunkter.«

               2)

               Artikel 3 ændres således:

                           a)

                           Første punktum i stk. 3 affattes således:
                           »3.   Udveksling af personoplysninger sker i overensstemmelse med de gældende nationale og internationale regler og under hensyntagen til principperne i Europarådets konvention nr. 108 af 28. januar 1981 om beskyttelse af det enkelte menneske i forbindelse med elektronisk databehandling af personoplysninger og — når det er relevant — anbefaling R(87)15 om politiets brug af personoplysninger vedtaget af Europarådets Ministerkomité den 17. september 1987.«

                           b)

                           Følgende stykke tilføjes:
                           »4.   Der udveksles oplysninger ved hjælp af de relevante formularer i tillægget til håndbogen med henstillinger for det internationale politisamarbejde og foranstaltninger med henblik på forebyggelse og bekæmpelse af vold og uroligheder i forbindelse med internationale fodboldkampe, som mindst en medlemsstat deltager i. Det nationale kontaktpunkt for fodboldinformation drager omsorg for, at de oplysninger, de indsender, er fuldstændige og i overensstemmelse med formularerne.«

         Artikel 2
   Rådet evaluerer gennemførelsen af denne afgørelse senest den 12. juni 2010.
   Artikel 3
   Denne afgørelse har virkning fra dagen efter offentliggørelsen i Den Europæiske Unions Tidende.

      Udfærdiget i Bruxelles, den 12. juni 2007.

            På Rådets vegne

         W. SCHÄUBLE

            Formand

      (1)  EUT C 164 af 15.7.2006, s. 30.

      (2)  Udtalelse af 22.3.2007 (endnu ikke offentliggjort i EUT).

      (3)  EFT L 121 af 8.5.2002, s. 1.


Avis juridique important

|

31999D0130(01)

Rådets afgørelse af 3. december 1998 om udvidelse af definitionen af forbrydelsen menneskehandel i bilaget til Europol-konventionen

EF-Tidende nr. C 026 af 30/01/1999 s. 0021 - 0021

RÅDETS AFGØRELSE af 3. december 1998 om udvidelse af definitionen af forbrydelsen menneskehandel i bilaget til Europol-konventionen (1999/C 26/05)RÅDET FOR DEN EUROPÆISKE UNION HAR -under henvisning til artikel 43, stk. 3, i konventionen, udarbejdet på grundlag af artikel K.3 i traktaten om Den Europæiske Union, om oprettelse af en europæisk politienhed (Europol-konventionen) (1),under henvisning til den enighed, der den 4. december 1997 er opnået i Rådet om at udvide definitionen af forbrydelsen menneskehandel i det bilag, der er omhandlet i Europol-konventionens artikel 2, ogefter behandling af sagen i Europols Styrelsesråd -TRUFFET FØLGENDE AFGØRELSE:Artikel 1Definitionen af forbrydelsen menneskehandel i bilaget til Europol-konventionen udvides og affattes som følger:»- ved »menneskehandel« forstås det forhold, at et menneske underkastes en anden persons faktiske og ulovlige magt ved hjælp af vold eller trusler eller ved misbrug af et autoritetsforhold med henblik på bl.a. at udnytte andre til prostitution, at udnytte mindreårige og anvende seksuel vold over for dem eller at opnå økonomisk vinding ved andres afståelse af børn. Disse former for udnyttelse omfatter fremstilling, salg eller distribution af børnepornografisk materiale«.Artikel 2Denne afgørelse træder i kraft den 1. januar 1999.Udfærdiget i Bruxelles, den 3. december 1998.På Rådets vegneK. SCHLÖGLFormand(1) EFT C 316 af 27.11.1995, s. 1.


Avis juridique important

|

31977D0802

77/802/EØF: Rådets Afgørelse af 20. december 1977 om ændring af visse afgørelser vedtaget i medfør af artikel 4 i afgørelse 71/66/EØF om reformen af Den europæiske Socialfond

EF-Tidende nr. L 337 af 27/12/1977 s. 0010 - 0011 den græske specialudgave: Kapitel 05 bind 2 s. 0226

++++  RAADETS AFGOERELSE  af 20 . december 1977  om aendring af visse afgoerelser vedtaget i medfor af artikel 4 i afgoerelse 71/66/EOEF om reformen af Den europaeiske Socialfond   ( 77/802/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab ,  under henvisning til Raadets afgoerelse 71/66/EOEF af 1 . februar 1971 om reformen af Den europaeiske Socialfond ( 1 ) , aendret ved afgoerelse 77/801/EOEF ( 2 ) , saerlig artikel 4 ,  under henvisning til forslag fra Kommissionen ,  under henvisning til udtalelse fra Europa-Parlamentet ( 3 ) ,  under henvisning til udtalelse fra Det oekonomiske og sociale Udvalg ( 4 ) , og  ud fra foelgende betragtninger :  Ved artikel 1 , punkt 2 , i Raadets afgoerelse 77/801/EOEF af 20 . december 1977 om aendring af afgoerelse 71/66/EOEF om reformen af Den europaeiske Socialfond udvides den personkreds , paa hvilken fonden finder anvendelse , til ogsaa at omfatte personer , som skal udoeve selvstaendig virksomhed ;  artikel 1 , punkt 4 , i Raadets forordning ( EOEF ) nr . 2893/77 af 20 . december 1977 om aendring af forordning ( EOEF ) nr . 2396/71 om gennemfoerelsen af Raadets afgoerelse af 1 . februar 1971 om reformen af Den europaeiske Socialfond ( 5 ) indebaerer en forenkling af stoetteformerne ;  for at tage hensyn til ovennaevnte aendringer boer der finde en tilpasning sted af Raadets afgoerelse 72/428/EOEF af 19 . december 1972 om intervention fra Den europaeiske Socialfond til fordel for personer , der forlader landbruget for at udoeve en virksomhed uden for landbruget ( 6 ) , af Raadets afgoerelse 75/459/EOEF af 22 . juli 1975 om intervention fra Den europaeiske Socialfond til fordel for personer , der er ramt af beskaeftigelsesvanskeligheder ( 7 ) , aendret ved afgoerelse 77/475/EOEF ( 8 ) , og af Raadets afgoerelse 76/206/EOEF af 9 . februar 1976 om intervention fra Den europaeiske Socialfond til fordel for personer , der er beskaeftiget inden for tekstil - og beklaedningssektorerne ( 9 ) , aendret ved afgoerelse 77/475/EOEF ;  beskaeftigelsessituationen for unge under 25 aar , der er arbejdsloese , eller som soeger beskaeftigelse , og beskaeftigelsessituationen inden for tekstil - og beklaedningssektorerne praeges fortsat af kvantitativ og kvalitativ uligevaegt i Faellesskabet -  TRUFFET FOELGENDE AFGOERELSE :  Artikel 1  Afgoerelse 72/428/EOEF aendres som foelger :  1 . Artikel 1 affattes saaledes :   " Artikel 1  Tilskud fra fonden i henhold til artikel 4 i Raadets afgoerelse af 1 . februar 1971 kan ydes til foranstaltninger , der har til formaal at lette beskaeftigelsen og den geografiske og faglige bevaegelighed for personer , der ophoerer med at udoeve en virksomhed , som de har udoevet direkte og som hovedbeskaeftigelse inden for landbruget , for at udoeve virksomhed uden for landbruget . "  2 . Artikel 3 affattes saaledes :   " Artikel 3  Tilskud fra fonden kan i henhold til denne afgoerelse gives til de i artikel 3 , stk . 1 , i forordning  ( EOEF ) nr . 2396/71 , aendret ved forordning  ( EOEF ) nr . 2893/77 , naevnte stoetteformer . "  Artikel 2  Afgoerelse 75/459/EOEF aendres som foelger :  1 . Artikel 3 affattes saaledes :   " Artikel 3  Tilskud fra fonden kan i henhold til denne afgoerelse gives til de i artikel 3 , stk . 1 , i forordning  ( EOEF ) nr . 2396/71 , aendret ved forordning ( EOEF ) nr . 2893/77 , naevnte stoetteformer . "  2 . Artikel 4 udgaar .  3 . Artikel 5 , stk . 2 , affattes saaledes :   " Den finder anvendelse paa foranstaltninger , hvortil ansoegninger om tilskud er godkendt af Kommissionen inden den 1 . januar 1981 . "  Artikel 3  Afgoerelse 76/206/EOEF aendres som foelger :  1 . Artikel 1 affattes saaledes :   " Artikel 1  Tilskud fra fonden i henhold til artikel 4 i afgoerelse 71/66/EOEF kan ydes til foranstaltninger , der har til formaal at lette beskaeftigelsen og den geografiske og faglige bevaegelighed for personer , der er beskaeftiget inden for tekstilsektoren , herunder med forarbejdning af kunstfibre , samt i beklaedningssektoren , hvis virksomhed direkte beroeres eller trues med at blive beroert af kvantitative eller kvalitative strukturtilpasningsforanstaltninger , og som skal udoeve virksomhed inden for eller uden for disse sektorer . "  2 . Artikel 2 affattes saaledes :   " Artikel 2  Tilskud fra fonden kan i henhold til denne afgoerelse gives til de i artikel 3 , stk . 1 , i forordning ( EOEF ) nr . 2396/71 , aendret ved forordning  ( EOEF ) nr . 2893/77 , naevnte stoetteformer . "  3 . Artikel 3 , stk . 2 , affattes saaledes :   " Den finder anvendelse paa foranstaltninger , hvortil ansoegninger om tilskud er godkendt af Kommissionen inden den 1 . januar 1981 . "  Artikel 4  Denne afgoerelse offentliggoeres i De Europaeiske Faellesskabers Tidende og traeder i kraft den 1 . januar 1978 .  Udfaerdiget i Bruxelles , den 20 . december 1977 .  Paa Raadets vegne  H . SIMONET  Formand  ( 1 ) EFT nr . L 28 af 4 . 2 . 1971 , s . 15 .  ( 2 ) Se side 8 i denne Tidende .  ( 3 ) EFT nr . C 133 af 6 . 6 . 1977 , s . 39 .  ( 4 ) EFT nr . C 126 af 28 . 5 . 1977 , s . 2 .  ( 5 ) Se side 1 i denne Tidende .  ( 6 ) EFT nr . L 291 af 28 . 12 . 1972 , s . 158 .  ( 7 ) EFT nr . L 199 af 30 . 7 . 1975 , s . 36 .  ( 8 ) EFT nr . L 196 af 3 . 8 . 1977 , s . 13 .  ( 9 ) EFT nr . L 39 af 14 . 2 . 1976 , s . 39 .


Avis juridique important

|

31992D0612

92/612/EØF: Rådets afgØrelse af 7. december 1992 om indgåelse af aftalen i form af brevveksling om forlængelse af gyldigheden af interimsaftalen om handel og handelsanliggender mellem Det Europæiske Økonomiske Fællesskab og Det Europæiske Kul- og Stålfællesskab på den ene side, og Republikken Polen på den anden side

EF-Tidende nr. L 408 af 31/12/1992 s. 0004 - 0004 den finske specialudgave: kapitel 11 bind 20 s. 0172  den svenske specialudgave: kapitel 11 bind 20 s. 0172

RAADETS AFGOERELSE af 7. december 1992 om  indgaaelse af en aftale i form af brevveksling om forlaengelse af gyldigheden af interimsaftalen om  handel og handelsanliggender mellem Det Europaeiske OEkonomiske Faellesskab og Det Europaeiske Kul- og  Staalfaellesskab paa den ene side, og Republikken Polen paa den anden side (92/612/EOEF)  RAADET FOR EUROPAEISKE FAELLESSKABER HAR- under henvisning til Traktaten om Oprettelse af Det Europaeiske OEkonomiske Faellesskab, saerlig  artikel 113, under henvisning til forslag fra Kommissionen, under henvisning til udtalelse fra Europa-Parlamentet (1), og ud fra foelgende betragtning: Indtil proceduren for ratifikation af Europaaftalen om oprettelse af en associering mellem De  Europaeiske Faellesskaber og deres medlemsstater og Republikken Polen, undertegnet i Bruxelles den  16. december 1991, er afsluttet, er det noedvendigt at forlaenge gyldigheden af interimsaftalen om  handel og handelsanliggender mellem Det Europaeiske OEkonomiske Faellesskab og Det Europaeiske Kul- og  Staalfaellesskab paa den ene side, og Republikken Polen paa den anden side (2), undertegnet i Bruxelles  den 16. december 1991, ud over den 31. december 1992 ved indgaaelse af en aftale i form af  brevveksling - TRUFFET FOELGENDE AFGOERELSE: Artikel 1 Aftalen i form af brevveksling om forlaengelse af gyldigheden af  interimsaftalen om handel og handelsanliggender mellem Det Europaeiske OEkonomiske Faellesskab og Det  Europaeiske Kul- og Staalfaellesskab paa den ene side, og Republikken Polen paa den anden side,  godkendes herved paa Det Europaeiske OEkonomiske Faellesskabs vegne. Teksten til aftalen er knyttet til denne afgoerelse. Artikel 2 Formanden for Raadet bemyndiges til at udpege de personer, der er befoejet til at  undertegne aftalen med bindende virkning for Faellesskabet. Udfaerdiget i Bruxelles, den 7. december 1992. Paa Raadets vegne D. HURD Formand   (1) EFT nr. C 337 af 21. 12. 1992.  (2) EFT nr. L 114 af 30. 4. 1992, s. 2.


Avis juridique important

|

E2003C0703(03)

Godkendelse af statsstøtte i henhold til EØS-aftalens artikel 61 og 63 og artikel 1, stk. 1, i del I i protokol nr. 3 til tilsyns- og domstolsaftalen — EFTA-Tilsynsmyndighedens beslutning om at foreslå passende foranstaltninger

EU-Tidende nr. C 155 af 03/07/2003 s. 0006 - 0006

Godkendelse af statsstøtte i henhold til EØS-aftalens artikel 61 og 63 og artikel 1, stk. 1, i del I i protokol nr. 3 til tilsyns- og domstolsaftalenEFTA-Tilsynsmyndighedens beslutning om at foreslå passende foranstaltninger(2003/C 155/07)Dato for vedtagelse af beslutningen: 9.4.2003EFTA-stat: NorgeSag nr.: SAM 070.019Titel: EFTA-Tilsynsmyndighedens beslutning af 9. april 2003 om ændring af Tilsynsmyndighedens beslutning af 4. december 2002 om at foreslå Norge passende foranstaltninger med hensyn til statsstøtte i form af garantier i henhold til "Lov om statsforetak"Retsgrundlag: "Lov om statsforetak" nr. 71 af 30. august 1991 som ændret ved "Odelstingsbeslutning nr. 43 (2002-03)" af 16. december 2002Form for støtte: StatsgarantiBeslutning: De foranstaltninger, der er foreslået af Tilsynsmyndigheden og accepteret af de norske myndigheder, er følgende:a) De norske myndigheder træffer straks de lovgivningsmæssige, administrative og andre foranstaltninger, der er nødvendige for at eliminere enhver ulovlig støtte, der følger af afsnit 4, 51 og 53 i "Lov om statsforetak". Enhver sådan støtte bør afskaffes med virkning fra 1. januar 2003, bortset fra bestemmelserne om statsvirksomheders finansielle forpligtelser, som ikke vedrører specifikke lån og eksisterede før 1. januar 2003. Med hensyn til sidstnævnte får afskaffelsen af statsgarantien, der følger af afsnit 4, 51 og 53 i "Lov om statsforetak", virkning, så snart den nødvendige lovgivningsproces vedrørende afskaffelsen af statsgarantien er blevet afsluttet, under alle omstændigheder ikke senere end den 31. juli 2003.b) Den norske regering underretter så hurtigt som muligt og senest den 30. juni 2003 Tilsynsmyndigheden om de lovgivningsmæssige, administrative og andre forslag vedrørende afskaffelsen af den støtte, der er nævnt i punkt 1, litra a) i denne beslutning.Andre oplysninger: Den autentiske tekst til beslutningen (renset for fortrolige oplysninger) findes på: http://www.eftasurv.intDen norske regering accepterede de foreslåede foranstaltninger.